Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: figyelemmel a már hatályban nem lévő társadalombiztosításról szóló 1975. évi II. törvény (Tb. tv.) 114. és 117. §-án,
Paragraph Index: 165

figyelemmel a már hatályban nem lévő társadalombiztosításról szóló 1975. évi II. törvény (Tb. tv.) 114. és 117. §-án, valamint a törvény végrehajtására kiadott 89/1990. (V. 1.) MT rendelet (Vhr.) 349. §-ának előírásain alapuló, a Legfelsőbb Bíróság Közigazgatási Kollégiuma által kiadott KK. 29. számú állásfoglalással módosított KK. 20. számú állásfoglalás meghaladottá vált. Mindezek alapján indítványozta, hogy a jogegységi tanács jogegységi határozatában mondja ki: a társadalombiztosítási ügyben megtérítési összeg méltányosságból való mérséklésére (elengedésére) vonatkozó közigazgatási határozat a bíróság által nem vizsgálható felül. II. A jogegységi tanács nem nyilvános ülésén az indítványozó fenntartotta az indítványt. A legfőbb ügyész képviselője az indítvánnyal egyetértett, és felszólalásában a jogegységi indítványban javasolt határozat meghozatalát támogatta. III. A Legfelsőbb Bíróság KK. 29. számú állásfoglalásával módosított KK. 20. számú állásfoglalása szerint a társadalombiztosítási ellátásra (baleseti ellátásra) jogosult betegségéért, keresőképtelenségéért, munkaképesség-csökkenéséért vagy haláláért felelős nem jogi személy megtérítési kötelezettségének mérséklése tárgyában hozott határozatot a közigazgatási perben eljáró bíróság felülvizsgálhatta, és meg is változtathatta. Az állásfoglalás a Tb. tv. 114. és 117. §-ának, valamint a Vhr. 349. §-ának hatályos rendelkezésein alapult. A rendelkezések szerint a társadalombiztosítási igény megtérítése, a jogalap nélkül felvett ellátás visszafizetése, a járulék bírság, késedelmi pótlék, mulasztási bírság és az eljárás költségeinek megtérítése címén megállapított nem jogi személyt terhelő összeg méltányosságból való mérséklésére vagy elengedésére törvényes lehetőség volt. Az e tárgyban hozott közigazgatási határozat a Tb. tv. kizáró rendelkezése hiányában bíróság által felülvizsgálható és a polgári perrendtartásról szóló 1952. évi III. törvény (Pp.) 341. §-ának e) pontja alapján megváltoztatható is volt. A társadalombiztosítási ellátásokkal és igényekkel kapcsolatban az 1998. január 1-jével hatályba lépett Tny.

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes